**Sport- és rekreációszervezés alapképzés**

**Sportszervezés szakirány**

**Záróvizsga témakörök**

* Ismertesse a vállalkozás fogalmát, csoportosítási lehetőségeit, az egyéni és a társas vállalkozási formákat! Mutassa be a vállalkozások finanszírozásának belső és külső forrásait! Mutassa be a kis- és középvállalkozások gazdasági és társadalmi jelentőségét!
* Ismertesse az Európai Unió bővítésének szakaszait (1958-2014)! Mutassa be az Európai Unió intézményrendszerét! Ismertesse a sport fejlődését 1990-től napjainkig az Európai Unió viszonylatában!
* Mutassa be az Európai sportmodell piramisát, az egyes szinten lévő szervezetek főbb feladatait. Mutassa be a labdarúgás példáján keresztül a nemzetközi és a hazai sportszövetségek munkáját, illetve a hazai sportegyesületek jellemzőit!
* Ismertesse a sporttevékenység fogalmát, a sportolók (amatőr, versenyző, hivatásos) és a sportszakember fogalmát jogi szempontból! Ismertesse a magyar sport irányítási rendszerét, az állami sportvezetés és a sport köztestületek feladatait! Ismertesse a magyar sportfinanszírozás rendszerét, illetve a Tao támogatás területeit, rendszerét, mechanizmusát!
* Ismertesse és definiálja a stratégiai menedzsment feladatait, ismertesse a vízió és a küldetés fogalmát! Röviden mutassa be a külső környezet értékelési módszereit (STEP, Porter féle öt erő modell)!
* Csoportosítsa a sportrendezvényeket a tanult szempontrendszer alapján! Ismertesse, hogy a sportrendezvények mely területeken éreztetik hatásukat! Ismertesse a sportrendezvények, mint szolgáltatások sajátosságait (HIPI-elv, SHIPIT elv)! Ismertesse a rendezvényszervezés általános lépéseit, a versenykiírás és a forgatókönyv tartalmi elemeit!
* Ismertesse és jellemezze a szocializáció folyamatát, mutassa be a kapcsolódó fogalmakat és a szocializáció szintjeit! Ismertesse a sportolói karrier szakaszait, azok jellemzőit, a sportolókat esetlegesen érő legnagyobb kihívásokat, veszélyeket, a karrier tervezhetőségének ismérveit!
* Mutassa be a vizes sportok típusait, felosztásuk módját, és ismertesse egy vizes esemény (úszóverseny, vízilabda mérkőzés, vagy torna) -rendezés, - szervezés kritériumait!
* Ismertesse a labdajátékok hazai versenyrendszerének jellemzőit, kiemelve egy sportágat (labdarúgás, kosárlabda, kézilabda, röplabda)! Ismertesse és magyarázza meg a téli sportok különböző formáinak a helyét és a szerepét a szabadidő és iskolai sportban!
* Ismertesse a torna, a gimnasztikai gyakorlatok fejlesztő hatását az otthoni, szabadidős tevékenységben Ismertesse a gimnasztika eszközrendszerét! Ismertesse a FIG ágait és kapcsolatrendszerét a torna mozgásanyagát felhasználó sportágakkal!
* Ismertesse a sportlétesítmények fajtáit, mutassa be lehetséges csoportosításukat különböző ismérvek alapján, és jellemezze, milyen szempontokat kell figyelembe venni sportlétesítmények tervezésekor! Ismertesse és mutassa be a facility management helyét a menedzsmentben, a FM legfontosabb operatív területeit, feladatait!
* Ismertesse az általános lélektani jellemzők megjelenését a sportban (Motiváció, teljesítménymotiváció; Homeosztázis és késztetések; Drive-redukciós elmélet; Optimális arousal elmélet; Külső (extrinzik) és belső (intrinzik) motiváció.) Ismertesse a szorongás a fajtait, tüneteit, továbbá a versenyszorongás fajtai és jellemzőit!
* Ismertesse a sportmarketing fogalmát, célját, eszközeit! Mutassa be a marketing-mix elemek (7+1P) megjelenését a sportban!
* Ismertesse a sportpedagógia társadalmi alapjait (kulcsfogalmak: pedagógia, sportpedagógia, a sport funkciói, sport – egészségvédelem – egészségre nevelés, sport életmód – szabadidő)! Ismertesse a sport és a nevelés összefüggéseit (nevelés, oktatás, képzés, személyiségfejlesztés, életkori sajátosságok pedagógiai jellemzői, az edző személyisége)!
* Ismertesse a sportdiplomácia funkcióját, célját, a sportdiplomata tevékenységét! Mutasson be néhány példát a sportdiplomácia sikeréről! Ismertesse, milyen protokoll feladatok vannak nemzetközi rendezvényeken, mutassa be a protokollt az olimpián!

Debrecen, 2021. október 8. Dr. Bácsné Dr. Bába Éva

szakvezető